《送孙宾老宰丹棱》
宋代·李流谦

回也真贤哉，陋巷一箪食。
卒然问为邦，所告王者事。
轲亦印微言，曰可禹稷配。
学道则爱人，偃昔尝有志。
他时武城弦，嘿与圣意会。
聊寄莞尔笑，汲深孰知底。
欲令诵所闻，姑以割鸡戏。
圣贤存心处，万类宅生地。
先生为已功，及物乃糠秕。
十室有忠信，百里吾敢鄙。
六经作县谱，赵张不到此。
春风七条丝，可以驯桑雉。
尧舜治天下，乃与治射比。
一朝坐廓庙，用有大小尔。
我昔从公游，顽璞不受砥。
经时去函丈，榛棘撑肾胃。
朅闻卫返鲁，倦马始休辔。
欲申趋隅问，已作横策起。
人生楦宇宙，孰为不配计。
著书有存亡，德业亘千祀。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。